Die Saoedi-Arabiese Grand Prix is 'n beplande Formule Een-motorwedren wat die eerste keer in 2021 sal plaasvind. Die eerste uitgawe van die resies word in Djedda gehou. Die ren word na die Singapoerse Grand Prix die tweede volle nagren op die Formule Een-kalender. Die Saoedi-Arabiese Grand Prix verskyn vir die eerste keer as konsep vir die 2021-seisoen, wat tydens 'n vergadering van die Formule Een-kommissie in Oktober 2020 aan spanne vertoon is. In die konsepkalender is al 22 wedrenne van die oorspronklike 2020 kalender oorgedra, met die toevoeging van Saoedi-Arabië. In November 2020 is aangekondig dat die stad Djedda die eerste Grand Prix van Saoedi-Arabië sal aanbied, in samewerking met die Saoedi-Arabiese motor- en motorfietsfederasie. Die Djedda-straatrenbaan is op die oewer van die Rooisee geleë. Djedda is aangewys as die 'vinnigste straatbaan' op die Formule Eenkalender, waar verwag word dat Formule Eenmotors gemiddelde snelhede van meer as 250 km/h (160 mpu) sal haal. Die baan is die tweede langste baan op die Formule Een-kalender, met slegs Spa-Francorchamps wat langer is.